b'\n_START_ARTICLE_\nZelti\xc5\x86i vald\n_START_SECTION_\nAjalugu\n_START_PARAGRAPH_\nVald moodustati aastal 1866 Zelti\xc5\x86i m\xc3\xb5isa (Seltinghoff) maadest. Aastal 1935 oli valla pindala 53,7 km\xc2\xb2 ja seal oli 986 elanikku. 1945. aastal moodustati valda Zelti\xc5\x86i ja Melnupe k\xc3\xbclan\xc3\xb5ukogud, aastal 1949 likvideeriti  aga vald ametlikult. Aastal 1954 liideti Zelti\xc5\x86i k\xc3\xbclan\xc3\xb5ukoguga likvideeritava Melnupe k\xc3\xbclan\xc3\xb5ukogu maad. Aastal 1990 muudeti k\xc3\xbclan\xc3\xb5ukogu vallaks. 2009. aastast kuulub vald Al\xc5\xabksne piirkonda.\n_START_SECTION_\nKaitstavad objektid\n_START_PARAGRAPH_\nMuinsusm\xc3\xa4lestistest on riikliku kaitse all Zelti\xc5\x86i m\xc3\xb5isa ait, Med\xc5\x86i linnam\xc3\xa4gi ja V\xc4\xabksna muinaskalmed. Kohaliku kaitse all on \xc3\xbclej\xc3\xa4\xc3\xa4nud Zelti\xc5\x86i m\xc3\xb5isa hoonetekompleks (k\xc3\xb5rts, tall-kutsari maja ja m\xc3\xb5isavalitseja maja), Zelti\xc5\x86i kirik, Zelti\xc5\x86i Kirikum\xc3\xa4gi, Zelti\xc5\x86i kalmistu kabel ja selle kellatorn._NEWLINE_Looduskaitse all on Laimi\xc5\x86i p\xc3\xa4rn, Laimi\xc5\x86i tamm, Ozoli tamm, Ro\xc5\xbekalni kask, Rozi\xc5\x86i m\xc3\xa4nd, Liepaldi vaher, Zieme\xc4\xbci tamm, Jo\xc5\xa1kase elupuu, Ru\xc4\xb7e\xc4\xbci remmelgas, Zelti\xc5\x86i m\xc3\xa4nnid, Kalmistukask, \xc4\xb6iploki tamm, Spri\xc5\x86\xc4\xa3i m\xc3\xa4nd, \xc4\x8cus\xc4\xbci p\xc3\xa4rn, \xc4\x8cus\xc4\xbci Mesilap\xc3\xa4rn ja \xc4\x8cus\xc4\xbci remmelgas.'